REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj 06-2/252-17

21. novembar 2017. godine

B e o g r a d

ZAPISNIK

SA 36. SEDNICE ODBORA ZA ADMINISTRATIVNO-BUDžETSKA I MANDATNO-IMUNITETSKA PITANjA, ODRŽANE 21. NOVEMBRA 2017. GODINE

Sednica je počela u 12,00 časova.

Sednici je predsedavao dr Aleksandar Martinović, predsednik Odbora.

Sednici su prisustvovali članovi Odbora: Aleksandar Marković, Darko Laketić, Dušica Stojković, Marko Zeljug, Branimir Jovanović, Momo Čolaković i Petar Petrović.

Sednici su prisustvovali i zamenici članova Odbora: Vesna Rakonjac, zamenik Veroljuba Matića, Dragana Barišić, zamenik Katarine Rakić, Milorad Mirčić, zamenik Vojislava Šešelja (napustio sednicu nakon zaključenja zajedničkog jedinstvenog pretresa) i dr Ana Stevanović, zamenik Branke Stamenković.

Sednici su prisustvovali i narodni poslanici: Miljan Damjanović, Miladin Ševarlić, Dragan Vesović, Ivan Kostić, Marija Janjušević, Boško Obradović i Đorđe Vukadinović (pristupio sednici u toku trajanja zajedničkog jedinstvenog pretresa).

Sednici nisu prisustvovali članovi Odbora: Veroljub Matić, Katarina Rakić, Đorđe Milićević, Vojislav Šešelj, Nemanja Šarović, Branka Stamenković, Goran Ćirić, Nenad Konstantinović i Nenad Čanak.

Pre utvrđivanja dnevnog reda, Odbor je većinom glasova prihvatio predlog predsednika Odbora za obavljanje zajedničkog jedinstvenog pretresa o tač. 1.-3. predloženog dnevnog reda, na osnovu člana 82, člana 92. stav 2, člana 192. st. 2. i 3. i člana 193. Poslovnika Narodne skupštine.

Na predlog predsednika, Odbor je većinom glasova utvrdio sledeći

D n e v n i r e d:

1. Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Balši Božoviću, na Drugoj sednici Drugog redovnog zasedanja Narodne skupštine Republike Srbije u 2017. godini (21 Broj: 120-3146/17 od 25. oktobra 2017. godine);
2. Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Nemanji Šaroviću, Radoslavu Milojičiću i Bošku Obradoviću, na Drugoj sednici Drugog redovnog zasedanja Narodne skupštine Republike Srbije u 2017. godini (21 Broj: 120-3181/17 od 30. oktobra 2017. godine);
3. Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Nemanji Šaroviću na Drugoj sednici Drugog redovnog zasedanja Narodne skupštine Republike Srbije u 2017. godini (21 Broj: 120-3256/17 od 2. novembra 2017. godine);
4. Utvrđivanje spiska nalepnica za parkiranje A-I i A-II.

**Prva-Treća tačka dnevnog reda**: Razmatranje obaveštenja generalnog sekretara Narodne skupštine o izricanju mere održavanja reda narodnom poslaniku Balši Božoviću, na Drugoj sednici Drugog redovnog zasedanja Narodne skupštine Republike Srbije u 2017. godini; Razmatranje obaveštenja zamenika generalnog sekretara Narodne skupštine o izricanju mera održavanja reda narodnim poslanicima Nemanji Šaroviću, Radoslavu Milojičiću i Bošku Obradoviću, na Drugoj sednici Drugog redovnog zasedanja Narodne skupštine Republike Srbije u 2017. godini; Razmatranje obaveštenja zamenika generalnog sekretara Narodne skupštine o izricanju mere održavanja reda narodnom poslaniku Nemanji Šaroviću na Drugoj sednici Drugog redovnog zasedanja Narodne skupštine Republike Srbije u 2017. godini

U skladu sa usvojenim predlogom predsednika Odbora, Odbor je o navedenim tačkama utvrđenog dnevnog reda vodio zajednički jedinstveni pretres.

Predsednik Odbora je upoznao članove i zamenike članova Odbora sa obaveštenjima o merama održavanja reda koje su izrečene narodnim poslanicima.

U diskusiji su učestvovali: dr Aleksandar Martinović, Milorad Mirčić, Miljan Damjanović, dr Ana Stevanović, Boško Obradović i Marija Janjušević.

Milorad Mirčić je istakao da se pojedine mere održavanja reda na sednicama, narodnim poslanicima izriču iz ličnih razloga, da ovakav način kažnjavanja nije metod kojim će se narodni poslanici sprečiti da govore, kao i da je potrebno pristupiti izmenama Poslovnika u delu koji se odnosi na novčano kažnjavanje narodnih poslanika.

Miljan Damjanović, kome je Nemanja Šarović u skladu sa članom 75. Poslovnika ustupio vreme za raspravu, je istakao da politički stavovi i mišljenja narodnih poslanika ne mogu biti predmet kažnjavanja, kao i da finansijsko kažnjavanje narodnih poslanika nije metod kojim će se narodni poslanici sprečiti da govore.

Dr Ana Stevanović je izrazila nezadovoljstvo što je rasprava objedinjena po tačkama koje se odnose na izrečene mere, zbog čega je članovima Odbora skraćeno vreme za diskusiju. Istakla je da se kažnjavaju isključivo predstavnici opozicije i pozvala je da se prestane sa praksom kažnjavanja narodnih poslanika.

Boško Obradović je istakao da se u ovom sazivu Narodne skupštine konstantno kažnjavaju poslanici opozicije, da je trenutno četvoro narodnih poslanika udaljeno sa sednice Narodne skupštine na 20 dana od kojih su dvoje šefovi poslaničkih grupa i jedan zamenik šefa poslaničke grupe i da se na taj način onemogućava rad opozicionih poslanika. Naveo je da je mera udaljenja sa sednice Narodne skupštine izrečena bez ikakvog osnova Poslovnika o radu. U daljem izlaganju imenovani je podigao plakat.

Predsednik Odbora je u skladu sa čl. 108. i 117. Poslovnika, narodnom poslaniku Bošku Obradoviću, izrekao meru održavanja reda na sednici Odbora – jedna opomena.

Marija Janjušević je ukazala na povredu člana 106. stav 3. Poslovnika i pozvala predsednika Odbora da д̂a reč narodnom poslaniku Bošku Obradoviću.

Odbor je, u skladu sa članom 157. stav 2. Poslovnika Narodne skupštine, o svakom predlogu odluke o novčanoj kazni, odlučivao posebno.

Na predlog predsednika, Odbor je većinom glasova doneo Odluku o novčanoj kazni iz tačke jedan utvrđenog dnevnog reda, za BALŠU BOŽOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara.

Na predlog predsednika, Odbor je većinom glasova doneo odluke o novčanim kaznama iz tačke dva utvrđenog dnevnog reda, i to za NEMANjU ŠAROVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara; RADOSLAVA MILOJIČIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara i za BOŠKA OBRADOVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 50% osnovne plate narodnog poslanika, u iznosu od 34.148,88 dinara.

Na predlog predsednika, Odbor je većinom glasova doneo Odluku o novčanoj kazni iz tačke tri utvrđenog dnevnog reda, za NEMANjU ŠAROVIĆA, narodnog poslanika na stalnom radu u Narodnoj skupštini, koji se kažnjava novčanom kaznom u visini od 10% osnovne plate narodnog poslanika, u iznosu od 6.829,78 dinara.

**Četvrta tačka dnevnog reda**: Utvrđivanje spiska nalepnica za parkiranje A-I i A-II

Predsednik Odbora je informisao članove i zamenike članova Odbora da je određen broj narodnih poslanika, kao i lica zaposlenih u Službi, u skladu sa Odlukom o korišćenju prostora za parkiranje vozila oko zgrade Narodne skupštine, podnelo Odboru zahtev za izdavanje nalepnica za parkiranje A-I i A-II.

Diskusije nije bilo.

Na predlog predsednika, Odbor je jednoglasno utvrdio Spisak nalepnica za parkiranje A-I i A-II.

Sednica je završena u 12,45 časova.

Sastavni deo ovog zapisnika čini obrađeni tonski snimak sednice Odbora.

SEKRETAR PREDSEDNIK

Svetlana Dedić dr Aleksandar Martinović